钦定古今图书集成/方舆汇编/边裔典/第028卷 > 隋
## 钦定古今图书集成/方舆汇编/边裔典/第028卷 > 隋

### 文帝开皇十四年新罗遣使贡方物诏拜金真平为上开府乐浪郡公新罗王

按《隋书文帝本纪》，不载。　按《新罗传》：“新罗在高丽东
南，居汉时乐浪之地，或称斯罗。魏将毋丘俭讨高丽，
破之，奔沃沮，其后复归故国，留者遂为新罗焉。故其
人杂有华夏、高丽、百济之属，兼有沃沮、不耐、韩秽之
地。其王本百济人，自海逃入新罗，遂王其国。传祚至
金真平，开皇十四年，遣使贡方物。高祖拜真平为上
开”府、乐浪郡公、《新罗》王。其先附庸于百济，后因百济
征高丽，高丽人不堪戎役，相率归之，遂致强盛，因袭
《百济》附庸于迦罗国。其官有十七等，其一曰《伊罚千贵如相国》，次伊尺千，次迎千，次破弥千，次大阿尺千，
次阿尺千，次乙吉千，次沙咄千，次及伏千，次大柰摩
千，次柰摩，次大舍，次小舍，次吉土，次大乌，次小乌，次
造位。外有郡县。其文字、甲兵，同于中国。选人壮健者
悉入军，烽、戍、逻俱有屯管部伍。风俗、刑政、衣服略与
高丽、百济同。每正月旦相贺，王设宴会，班赉群官。其
日拜日月神。至八月十五日设乐，令官人射，赏以马
布。其有大事，则聚群官详议而定之。服色尚素，妇人
辫发绕头，以杂彩及珠为饰。婚嫁之礼，唯酒食而已，
轻重随贫富。新婚之夕，女先拜舅姑，次即拜夫。死有
棺敛，葬起坟陵。王及父母妻子丧，持服一年。田甚良
沃，水陆兼种。其五谷果菜、鸟兽物产，略与华同。大业
以来，岁遣朝贡。新罗地多山险，虽与百济构隙，百济
亦不能图之。　按《李子雄传》，“子雄拜民部尚书，子雄
明辩有器”干，帝甚任之。新罗遣使朝贡，子雄至朝堂
与语，因问其冠制所由。其使者曰：“皮弁遗象。安有大
国君子而不识皮弁也？”子雄因曰：“中国无礼，求诸四
夷。”使者曰：“自至已来，此言之外，未见无礼。”宪司以子
雄失词，奏劾其事，竟坐免。

### 炀帝大业十一年春正月甲午新罗国遣使朝贡

按：《隋书炀帝本纪》云云。